આજે પણ શાક માર્કેટ, ખાણીપીણી ની લારીઓ, નાના મોટા અનાજ કરિયાણા ની દુકાનો અને મેડિકલ સ્ટોર તથા મોટા ભાગના તમામ વેપારીઓ 50 માઇક્રોન કરતા ઓછી માત્રાના વિવિધ પ્રકારના પ્લાસ્ટિક નો છુટ થી વપરાશ કરી કેંદ્ર સરકાર ના કાયદા ની ઐસી કી તૈસી કરી રહ્યા છે. જો કે આ સ્થિતિ માટે નગરપાલિકાના કહેવાતા બાબુઓ કે ચિફ ઓફિસર ની બેદરકારી જ જવાબદાર હોય આ બાબતે શહેર ના સામાજિક આગેવાન અંબારામભાઇ દલવાડી, ઇલેશભાઇ ખાંદલા, સહિત પર્યાવરણ પ્રેમી નગરજનો એ શહેરમાં પ્લાસ્ટીક નો કાયદો કડક બને તે માટે જિલ્લા કલેકટર અને નાયબ કલેકટરને લેખિતમાં રજૂઆત કરી છે. જોકે આ બાબતે ચિફ ઓફિસર પીકે કોટેચા એ જણાવ્યું હતું કે અમે વહેલી તકે શહેરમાં ચેકીંગ હાથ ધરી કાર્યવાહી હાથ ધરી શું.